Ing Lakanbalen ampong Borough ning Juneau (mayayagkas /ˈdʒuːnoʊ/) metung yang piabeng municipalidad atiu king Gastineau Channel king panhandle na ning U.S. state ning Alaska. Iti ing kabisera (tungku) ning Alaska manibat 1906, iniang ing gubiernu na ning kanitang-Distritu ning Alaska mialis ya manibat Sitka agpang keng dicta na ning U.S. Congress iniang 1900. Ing municipalidad piabe de iniang 1970 iniang ing lakanbalen ning Juneau miabe ya keng lakanbalen ning Douglas ampo ing makapadurut a Keragulan Juneau Borough para itatag de ing kasalungsungan a municpalidad a manungkulan.